पाएं अपने शहर की ताज़ा ख़बरें और फ्री ई-पेपरडाउनलोड करें
एक तरफ गांवों में फैल रहे कोरोना संक्रमण की चेन तोड़ने के लिए सर्वे शुरू किया गया है, वहीं ग्रामीणों को गांव में ही चिकित्सा सुविधा देने और जिनके घर क्वारेंटाइन सुविधा नहीं है, उन्हें पंचायत भवन में रखने की योजना तैयार की है। इसके लिए गांव में सर्वे करने के दौरान तीन दिन में नौ हजार से अधिक संदिग्ध लोग सामने आए हैं। इसमें से चार हजार लोगों को कोरोना किट पहुंचा दी है।
प्रशासन ने ग्राम पंचायत स्तर पर क्वारेंटाइन सेंटर बनवा दिया है, ताकि यहां पर उन लोगों को रखा जा सके जो बाहर से आए हैं या फिर जिन्होंने अपना कोविड का सैंपल दिया, उनके घर में आइसाेलेट होने कोई प्रबंध नहीं है। इस तरह परिवार से अलग रखकर भी कोरोना की चेन तोड़ने की एक पहल कलेक्टर नीरज कुमार सिंह ने की है। पंचायत स्तर पर क्वारेंटाइन सेंटर में यदि कोई संदिग्ध मरीज रुकता है तो उसके भोजन, नाश्ता सहित अन्य सुविधाओं का खर्च ग्राम पंचायत द्वारा वहन किया जाएगा।
जिला अस्पताल में नए मरीज काे सप्ताह भर से नहीं किया भर्ती, सिर्फ रेफर मरीज को कर रहे भर्ती
कलेक्टर बोले-चार हजार किट पहुंचाई, 20 हजार की तैयारी
कलेक्टर नीरज कुमार सिंह ने बताया कि ग्रामीण आइसोलेशन और क्वारेंटाइन के डर के मारे लाेग बीमारी छिपा रहे हैं। तीन दिन के सर्वे में नौ हजार संदिग्ध लोग सामने आए हैं। चार हजार किट हमने पहुंचा दी है। हमारा अनुमान है कि जिस हिसाब से गांवों में बुखार के मरीज हैं, उनकी संख्या कई गुना हो सकती है। ऐसे में हम सर्वे उस गांव के भरोसे वाले कर्मचारी को ही लगा रहे हैं और उन्हें घर पर अलग रहकर इलाज शुरू करने का बोल रहे। इसके लिए हमने 4 हजार किट दी है, वहीं अगले दो दिन में 20 हजार किट तैयार कर पहुंचाई जाएगी।
गांवों में ज्यादा संक्रमण, इसलिए रखें ध्यान
हल्का सर्दी-जुकाम होने पर घबराइए नहीं, कोरोना गाइड से समझकर इलाज करें और अस्पताल पहुंचें। ध्यान रहे कि सांस लेने की दर प्रति मिनट 30 से अधिक हो। ऑक्सीजन लेवल 95 से ऊपर हो। घबराहट व सांस फूलने जैसी शिकायत नहीं हो। अगर लगातार बुखार आ रहा और 90 से नीचे आक्सीजन है तो अस्पताल पहुंचें और डाॅक्टर की सलाह लें।
जिला अस्पताल के सभी पलंग फुल
जिला अस्पताल के आईसीयू, कोविड केयर सेंटर और आइसोलेशन वार्ड के सभी बेड इस समय फुल चल रहे हैं। यहां पर भर्ती 142 मरीजों को ऑक्सीजन लगाना पड़ रही है। रोजाना सवा सौ से अधिक सिलेंडर खर्च हो रहे हैं। इसके साथ ही डेढ़ सौ से अधिक लोग पलंग के अभाव में दूसरे वार्ड या जमीन पर पर इलाज कराने काे मजबूर हो रहे हैं।
पंचायत भवनों के लिए मंगाए 500 पलंग
जिले की 622 पंचायताें के भवन में तीन से पांच पलंग लगाए हैं, ताकि जिस व्यक्ति के घर में परिवार से अलग रहने की सुविधा नहीं हो, वह यहां आकर रहने लग जाएं। इसके लिए 2500 पलंग तैयार किए हैं, जिनका तकनीकी अमले से सत्यापन भी कराया है। इसके साथ ही 500 पलंग अतिरिक्त मंगाए हैं
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn